ওয়াজাদা

ওয়াজাদা, (ইংরেজি ভাষায়: Wadjda ; আরবি ভাষায়: وجدة) হাইফা আল মনসুর পরিচালিত একটি চলচ্চিত্র। এটি সৌদি আরবের প্রথম পূর্ণদৈর্ঘ্য চলচ্চিত্র যা কোন নারী চলচ্চিত্র পরিচালক দ্বারা নির্মিত। ছবিটি সৌদি আরবের একজন অল্প বয়স্ক মেয়ের গল্প নিয়ে তৈরি করা হয়েছে, যে তার দেশের ঐতিহ্যকে চ্যালেঞ্জ করে। এই ছবিটি পরিচালনা করে সৌদি আরবের প্রথম নারী চলচ্চিত্র পরিচালক হিসেবে আত্মপ্রকাশ করেন হাইফা আল মনসুর। ছবির প্রধান চরিত্র গুলোতে অভিনয় করেছেন ওয়াদ মোহাম্মেদ, রিম আবদুল্লাহ এবং আবদুল রহমান আল গোহানি সহ প্রমুখ। ছবিটি যুক্তরাষ্ট্রে ১৫ সেপ্টেম্বর, ২০১২ তারিখে মুক্তি পায়। ওয়াজাদা (ওয়াদ মোহাম্মেদ) দশ বছর বয়সী বালিকা যে সৌদি আরবের রাজধানী রিয়াদে বসবাস করে। একটি খেলনার দোকানের পাশ দিয়ে প্রতিদিন যাওয়ার সময় জানালা দিয়ে সে একটি সবুজ বাইসাইকেলের দিকে তাকিয়ে থাকে। পাশের বাড়ির বালকের সাথে প্রতিযোগিতা দেওয়ার জন্য সে একদিন তার মাকে সবুজ বাইসাইকেলটি কিনে দিতে বলে কিন্তু সৌদি আরবের মত রক্ষনশীল সমাজে মেয়েদের সাইকেল চালানো নিষেধ। তখন সে নিজেই বাইসাইকেল কেনার জন্য গোপনে টাকা জমানো শুরু করে। কিন্তু কিছুদিনের মধ্যে তার পরিকল্পনার কথা ফাঁস হয়ে যায়। ওয়াজাদার (ওয়াদ মোহাম্মেদ) স্কুলে কোরআন পড়ার প্রতিযোগিতার আয়োজন করা হয় যেখানে বড় অঙ্কের টাকা পুরস্কার হিসেবে দেওযা হয়। ওয়াজাদা (ওয়াদ মোহাম্মেদ) তখন তার সপ্নের বাইসাইকেল কেনার জন্য কীভাবে অন্য প্রতযোগীদের হারানো যায় সেই পরিকল্পনা করতে থাকে। ছবিটি নির্মাণের অভিজ্ঞতা জানাতে গিয়ে পরিচালক হাইফা আল মনসুর বলেন, 'ছবিটির মাধ্যমে আমি সংস্কৃতি ও আধুনিকতার মধ্যে যে দ্বন্দ্ব তা তুলে ধরার চেষ্টা করেছি। ছবিটি তৈরিতে প্রথমে কেউই আমাকে অর্থ দিয়ে সাহায্য করতে চায়নি। অর্থাৎ প্রযোজক নির্বাচন করতে গিয়ে সমস্যায় পড়ি।' তিনি আরো বলেন, 'ছবির শুটিং করতে গিয়েও আমাকে নানা ঝামেলা পোহাতে হয়েছে। কারণ দলে অনেক অভিনেতা ও সহকারী রয়েছে। তাদের সঙ্গে প্রকাশ্যে কাজ করা যায় না। একটি ভ্যানের ভেতর থেকে ওয়াকিটকির মাধ্যমে অভিনেতাদের নির্দেশনা দেওয়া হয়। অনেক জায়গায় শুটিং করতে হয়েছে, এলাকার লোকজন বাধা দেওয়ার চেষ্টা করেছে।' সৌদি আরবের জনসমক্ষে চলচ্চিত্র প্রদর্শন অবৈধ বলে সৌদি আরবের দর্শকরা কেবল ডিভিডি বা টেলিভিশনেই “ওয়াজদা” দেখার সুযোগ পাবে। ওয়াদ মোহাম্মেদ - ওয়াজাদা রিম আবদুল্লাহ - মা আবদুল রহমান আল গোহানি - আবদুল্লাহ সুলতান আল আসাফ- ওয়াজাদার বাবা দানা আবদুলিল্লা - সালমা রিহাব আহসেদ - নূরা রাফা আল সানিয়া - ফাতিমা মোহাম্মদ আলবারী - ঠিকাদার সারা আল জারে - লাইলা নূরে ফয়সাল - আবির সামি হজিম - আব্দুল্লার কাকা মোহাম্মদ জহির - ইকবাল ড্রাইভার প্রযোজক - গ্যাহার্ড ম্যাক্সনার, রোমান পল, বেটিনা রিকলেফ্স (নির্বাহী প্রযোজক), ক্রিসটিয়ান গ্রেডারাথ (নির্বাহী প্রযোজক), লুইস নেমসকফ (নির্বাহী প্রযোজক), রেনা রনসন (নির্বাহী প্রযোজক), হলা সারান (নির্বাহী প্রযোজক), ভেরোনা মিয়ার (সহকারী প্রযোজক), আমের আলকাতানি (সহ - প্রযোজক) পরিচালক - হাইফা আল মনসুর চিত্রনাট্য - হাইফা আল মনসুর চিত্র সম্পাদক - আন্দ্রিয়াস ওডরাস্কি চিত্র গ্রহণ - লার্টজ রাইটিমেয়ার মেকআপ - অলিভার জিমস স্কর্ট সঙ্গীত - ম্যাক্স রিখটার কস্টিউম ডিজাইন - পিটার পল ইউনিট ম্যানেজার - নিকলাস হলওয়াচ ওয়াজাদা অনেক পুরস্কার অর্জন করে । এখন পর্যন্ত সব মিলে ওয়াজাদা তার ঝোলায় পুড়েছে ১০টি পুরস্কার ও দুটি নমিনেশন। "দুবাই ইন্টারন্যাশনাল ফিল্ম ফেস্টিভাল"। ২১ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৩।  "আলোর মুখ দেখল সৌদি আরবের প্রথম পূর্ণদৈর্ঘ্য চলচ্চিত্র,প্রথম আলো"। ২০১৪-০১-২৬ তারিখে মূল থেকে আর্কাইভ করা। সংগ্রহের তারিখ ২০১৪-০১-১২।  "দেশ টিভি"। ১৯ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৩।  "ইউরো নিউজ"। ২২ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৩।  Wadjda (2012) Awards for Wadjda চলচ্চিত্র প্রবেশদ্বার Official website ইন্টারনেট মুভি ডেটাবেজে ওয়াজাদা (ইংরেজি) রটেন টম্যাটোসে ওয়াজাদা (ইংরেজি) মেটাক্রিটিকে ওয়াজাদা (ইংরেজি)